OpenLLM-France/wikimedia huggingface dataset:
# James Bradley

James Bradley (Sherborne, 1693ko martxoa - Chalford, 1762ko uztailaren 13a) astronomo ingelesa izan zen. Behaketa ugari egin ondoren, konturatu zen izarrak mugitu egiten zirela urtean zehar baina mugimendu hori ezin zitekeela bateratu Lurraren mugimenduarekin. Argiaren abiadura zehazteko modu berri bat asmatu zuen, lehenago Roemerrek emandakoa baino zehatzagoa. 1733an, Jupiterren diametroa neurtu zuen, eta izarren mapa bat egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312278
* Multimedia: James Bradley (astronomer) / Q312278
# James Braid

James Braid (Portmoak, Eskozia, 1795eko ekainaren 19a - Manchester, 1860ko martxoaren 25a) neurozirujau eskoziarra izan zen, hipnotismoa modu zientifikoan lehenbizikoz ikertu zuena. "Hipnosi" hitza bera ere Braidek asmatu zuen, 1843an.

## Biografia

Kirurgia ikasi zuen Edinburgoko Unibertsitatean eta bere titulua bertan lortu zuen 1815ean. Zirujau bezala, bere bizitza profesional ia osoa Manchester hirian burutu zuen, arrakasta handiz.
Baina Braid-i ospe handia eman ziona ez zen bere jarduera zirujau gisa, hipnosiari buruz egin zituen ikerketak baizik. Izan ere, Braid izan zen hipnosia modu zientifikoan ikertu zuen lehenengo ikerlaria, eta "hipnosi" hitza bera asmatu zuena. Braid baino lehenago, fenomeno hipnotikoak "mesmerismo" edo "giza magnetismo" izenekin ezagutzen ziren, eta kutsu magiko nabarmena zuten.
1841ean, Braid Charles Lafontaine magnetizatzailearen saio batera joan zen, eta bertan zuzenean ikusi zuen nola magnetizatzaile horrek gizabanako batzuk "sonambulismo magnetiko" batean sartzen zituen, lo sakonaren antzeko egoera batean. Ustezko "magnetismo" horretan sinisten ez zuenez, Braidek ikerketa sakonak egin zituen sonambulismoaren antzeko egoera horretaz. Ikerketa horien emaitza 1843ko liburu bat izan zen: Neurypnology, or the Rationale of Nervous Sleep . Bertan, hipnosi hitza erabili zuen estreinakoz, "magnetismo"aren ordez. Bere iritziz, fenomeno hipnotikoen jatorria ez zegoen ustezko "giza magnetismo" batean, nerbio-sistemaren egoera berezi batean baizik. Bera konturatu zen pertsona batek arreta osoa objektu distiratsu batean jartzen baldin bazuen, horrek begien nekea eta kontzientziaren nolabaiteko ahultze iragankor bat eragiten zuela. Bere hitzetan: "Begiradaren finkapen iraunkorrak objektu batean begien nerbio-zentroak eta haien inguruko guneak geldiarazten ditu, nerbio-sistemaren oreka suntsituz, fenomenoa (egoera hipnotikoa) eragiten duena".

## Erreferentziak

* ↑ Clásicos de la hipnosis hipnosisclinica.org
* ↑ Rager, G.R.: Hipnosis, Sofrología y Medicina, Ed. Scientia (1973) 16-17 orr. ISBN: 84-85019-22-9

## Kanpo estekak

* Datuak: Q675789
* Multimedia: James Braid / Q675789
# James Brown

James Brown, jaiotza-izenaz James Joseph Brown, Jr. (1933ko maiatzaren 3a, Barnwell, Hego Carolina – 2006ko abenduaren 25a, Augusta, Georgia), estatubatuar soul eta funk abeslari, konposatzaile, musikari eta ekoizlea izan zen.
Bere ibilbide luzean zehar ezizen ugari ipini zizkioten: The Hardest-Working Man in Show Business ("Ikuskizun Munduko Langile Handiena"), Mr. Dynamite ("Dinamita Jn."), The Creator Of Funk Music ("Funk Musikaren Sortzailea"), Soul Brother Number One ("Soularen Anai Nagusia"), Minister of The New Super-Heavy Funk ("Super-Heavy Funk Berriaren Ministroa") edota Universal James ("James Unibertsala")... halere ezizen guztietan gehien erabiliena eta ospetsuena The Godfather of Soul ("Soularen Aitabitxia") izan zen.

## Biografia

Gospela kantatzeari ekin zion hasieran, 1950eko hamarraldian, eta soulari heldu zion gero.
Arrakasta itzela lortu zuten bere kanta askok: Please, please, please, Try me, Night train, Prisoner of love, Live at the Apollo, I got you, Living in America, I´m real eta Universal James.
Kartzelan behin baino gehiagotan egon zen, droga- eta lapurreta-auziengatik.

## Kanpo estekak

* James Brown musikariaren IMDBko fitxa ikusgai (Ingelesez)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5950
* Multimedia: James Brown / Q5950
# James Buchanan Duke

James Buchanan Duke (1856ko abenduaren 23a - 1925eko urriaren 10a) Estatu Batuetako tabako eta elektrizitate industrialaria izan zen, baina ezagunagoa da zigarroaren fabrikazio eta marketin modernoa sartzegatik eta Duke Unibertsitatearekin duen harremanagatik.
James Buchanan Duke, "Buck" ezizenaz ezaguna, 1856ko abenduaren 23an jaio zen, Durhametik hurbil, Ipar Carolina, Washington Duke (1820-1905) industrialari eta filantropoaren eta, Artelia Roney Duke, bere bigarren emaztearen semea.
1880ko hamarkadan, James Buchanan eta bere anaia Benjamin Newton (1855-1929) aitaren Durham-eko tabako konpainia hartu zuten.
1885. urtean, James Buchanan Duke-k zigarretak egiteko lehenengo makina automatizatua (James Albert Bonsack-ek asmatua) erabiltzeko baimena lortu zuen, eta 1890. urteaz geroztik, Duke enpresak Estatu Batuetako lehen fabrikatzailea bilakatu zen, herrialdeko zigarroen merkatuaren % 40 hornituz. Urte hartan, Duke-k lau lehiakide nagusien kontrola sendotu zuen korporazio batean, American Tobacco Company, Estatu Batuetako zigarroen merkatuan monopolioa lortuz.
1911. urtean, Estatu Batuetako Auzitegi Gorenak, Sherman Legeak aplikatuz, Dukek sortutako trusta lau enpresatan desegiteko behartu zuen.

## Kanpo estekak

* Datuak: Q2916122
* Multimedia: James Buchanan Duke / Q2916122
# James Brolin

James Brolin, jaiotzez Craig Kenneth Bruderlin (1940ko uztailaren 18a, Los Angeles, Kalifornia) zinema eta telebistako estatubatuar aktore bat da. Josh Brolin aktorearen aita da, bai eta Barbra Streisand abeslari eta aktorearen senarra ere.
Antzeztutako filma ezagunenen artean honakoak daude: Von Ryan's Express (1965), The Boston Strangler (1968), Westworld (1973), Gable and Lombard (1976), Capricorn One (1977), The Amityville Horror (1979), Traffic (2000), Catch Me If You Can (2002) eta Last Chance Harvey (2008).
Baina batez ere telesaila ospetsu hauek antzezteagatik ezaguna da: Marcus Welby, M.D. (1969-1976), Hotel (1983–1988) eta Pensacola: Wings of Gold (1997–2000).

## Iruditegia

* 1969an.
* 1974ean.
* 1981ean.
* 2013an Barbra Streisand ematearekin batera.

## Kanpo estekak

* James Brolin aktorearen IMDBko fitxa irakurgai (Ingelesez)
* Datuak: Q315051
* Multimedia: James Brolin / Q315051
# James Bruce

James Bruce of Kinnaird (Kinnaird, Stirlingshire, 1730eko abenduaren 14a - ibidem, 1794ko apirilaren 27a) eskoziar geografo, esploratzaile eta bidaia-idazlea izan zen.
Harrow Schoolen eta Edinburgoko Unibertsitatean ikasi zuen. Ardo merkatari baten alabarekin ezkondu eta negozioan hasi zen. Espainian eta Portugalen ibili zen, eta arabiera eta ge'ez ikasi zituen. 1762an britainiar kontsul Aljerren izendatu zuten. Handik esploratu zituen Afrikako iparraldeko hondakin erromatarrak. Sirian ere ibili zen, eta hondakinen marrazkiak egin zituen.
1768an Alexandriara iritsi zen, Etiopian Niloren iturriak aurkitzeko asmoz. Bi urte eman zituen Etiopian eta 1770eko azaroaren 14an Nilo Urdinaren iturrira iritsi zen. Aurkikuntza eskatu zuen, nahiz eta benetako aurkitzailea Pedro Páez jesuita izan. 1773an Europara itzuli eta bere etxaldera erretiratu zen. Han idatzi zuen Travels to Discover the Source of the Nile, In the Years 1768, 1769, 1770, 1771, 1772 and 1773 liburua.
* Datuak: Q348489
* Multimedia: James Bruce (explorer) / Q348489
* Espezieak: James Bruce
# James Bruce (Elgingo VIII. kondea)

James Bruce, Elgingo VIII. kondea (Londres, Ingalaterra, 1811ko uztailaren 20a - Dharamsala, India, 1863ko azaroaren 20a) Erresuma Batuko agintaria izan zen. Britainiarrena zen Ipar Amerikako lurraldeko gobernaria izan zen. 1841ean Britainia Handiko Parlamentuko kide hautatu zuten, liberalen aldetik. Urte hartan bertan oinordekotzan jaso zuen bere aitaren titulua (Elgingo kondea) eta Parlamentua utzi zuen. 1842an Jamaikako gobernari izendatu zuten. Kanadako gobernari izan zen aldian (1846-1856) bertan bizi ziren britainiarren eta frantsesen arteko tirabirak baretzeko ahaleginak egin zituen, eta Estatu Batuekin lankidetzarako hitzarmen bat sinatu zuen. Geroago Asiara aldatu eta bertan egin zituen diplomazia-lanak. 1862an Indiako erregeorde izendatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Jean-Pierre Baert

Jean-Pierre Baert (Wetteren, 1951ko azaroaren 29a) belgikar txirrindulari ohia da, profesionala 1974 eta 1977 artean.

## Palmaresa

1975
* Belgikako klubeko txapelketa
* 3. Leeuwse Pijl-ean
* 6. Jef Scherens Sari Nagusian
1976
* 9. Le Samynen
1977
* 3. Euskal Herriko Itzulian

## Sailkapen orokorra Itzuli Handietan

| Itzulia | 1974 | 1975 | 1976 | 1977 |
| Italiako Giroa | - | - | - | - |
| Frantziako Tourra | - | - | UT | - |
| Espainiako Vuelta | - | - | 18. | 26. |
—: ez zuen parte hartu
UT: utzi, ez zuen amaitu

## Kanpo estekak

* Jean-Pierre Baert - ProCyclingStats
* Datuak: Q3168953
# Jean-Pierre Bastiat

Jean-Pierre Bastiat (Pouillon, Landak, 1949ko apirilaren 11 – Akize, 2021eko otsailaren 3a) frantziar errugbilaria izan zen. 1967tik 1980ra Union sportive dacquoise taldean jokatu zuen, bigarren lerroko eta hirugarren lerroko erdiko postuetan. 1969an debuta egin zuen Frantziako errugbi selekzioarekin Errumaniaren aurka. Selekzioan 32 aldiz jokatu zuen, lau entsegu sartu zituen eta bi Bost Nazioen Txapelketa irabazi zituen (1970 eta 1977).

## Ikus, gainera

* Frantziako errugbi selekzioa 1977ko Bost Nazioen Txapelketan

## Erreferentziak

* ↑ «Dax, Jean Pierre Bastiat, ex-international de rugby et grand figure locale est décedé» Sud-Ouest 2021-2-3 (Noiz kontsultatua: 2021-2-4).
* Datuak: Q3168982
# Jean-Pierre Calloc'h

Yann-Bêr Kalloc'h, frantsesez Jean-Pierre Calloc'h, (1888ko uztailaren 21a - 1917ko apirilaren 10a) bretainierazko eta frantsesezko idazlea zen.
Groix uhartean jaioa, arrantzale baten semea zen eta 1902an umezurtu zen. 1900an Aurayko apaizgaitegian ikasi zuen eta 1905ean Vanneskoan, alabaina ikasketak utzi behar izan zituen bere anai-arreba gaixoak zaintzeko. Hainbat mistika eta kristau poemak idatzi zituen, gehienak batailetan zehar.
Borrokan hil zen Lehen Mundu Gerran zehar Urvillers/Cerizy (Aisne) inguruan.

## Lanak

* Mem bro (1900).
* Mor du (1900).
* Plaintes (1902ko otsaila).
* L'orphelin de la côte (1902ko otsaila).
* La dernière parole de Jésus (1902ko martxoa).
* Ker-Is (abril de 1902).
* Les filles de Groix (1902).
* Ar mor (1902).
* La légende de Sainte Catherine (1904ko azaroaren 25a).
* Le prêtre (1904).
* Barde et prêtre (1904).
* Au son de la harpe (1904).
* Hirvoud (1905).
* Dihunamb ! (1905).
* Sant Eugen (1905eko uztailaren 12a).
* Huneeh (1905).
* Kan-Bale er chouanted (1905).
* Au grand outrage (1906ko martxoaren 10a).
* Mon île adorée (1906).
* Er flamanked (1906).
* En neu veuer (1906).
* Gourhemen a houil mat (1907ko uztailaren 13a).
* Kenevo soudard Breih (1907).
* Complainte de M.Noël (1907).
* Gouil mat ! (15 août 1907).
* Nendeleg en harlu (1907).
* Er voraerion (1908).
* Merhed Groai (1908).
* Pardonet d'emb hun Offanseu (1909).
* En eutreu Uzel, person Groé (1695-1717) (1909).
* Étude sur la Boussole Bretonne (1910).
* Au barde-rieur (1911).
* Les tueurs du Breton (1911).
* Ar en deulin (1913, Lehen Mundu Gerra baino geroago argitaratua)
* Les Pêcheurs Bretons en Mauritanie.
* Les P'tits Poilus de 1915 (1915).
* Datuak: Q3142036
* Multimedia: Jean-Pierre Calloc'h / Q3142036
# Jean-Pierre Bourguignon

Jean-Pierre Bourguignon (Lyon, 1947ko uztailaren 21a) frantziar matematikaria da, geometria diferentzialaren arloan lan egiten duena.
Frantziako Matematika Elkarteko presidentea izan zen 1990tik 1992ra. 1995etik 1998ra, Europako Matematika Elkarteko presidentea izan zen. Parisetik gertu Institut des Hautes Études Scientifiques-eko zuzendaria izan zen 1994tik 2013ra. 2014ko urtarrilaren 1etik 2019ko abenduaren 31ra bitartean Europako Ikerketa Kontseiluko presidentea izan zen.

## Kanpo estekak

* Jean-Pierre Bourguignon Mathematics Genealogy Project-en
* Europako Akademia
* Datuak: Q1398883
* Multimedia: Jean-Pierre Bourguignon / Q1398883
# Jean-Pierre Destrade

Jean-Pierre Destrade (Biarritz, 1941eko abuztuaren 29a - Donibane Lohizune, 2013ko abuztuaren 7a) PSF alderdi sozialdemokratako euskal herritar politikaria izan zen.
Miarritzeko zinegotzia (1977-1989), Pirinio Atlantikoak departamendutik diputatu (1981-1988) eta kontseilari nagusia izan zen. Ustelkeria afera batzuetan sarturik, kartzelatua ere izan zen 1995 urtean.
# Jean-Pierre Bacri

Jean-Pierre Bacri (Bou Ismail, 1951ko maiatzaren 24a - Paris, 2021eko urtarrilaren 18a) frantziar aktorea eta gidoigilea izan zen. Askotan bere bikotea izandakoa zen Agnès Jaouirekin lan egin zuen.

## Filmografia
### Aktorea

* 1978 : Le Goût étrange de Juliette
* 1979 : Le Toubib
* 1980 : La Femme intégrale
* 1982 : Le Grand Pardon
* 1983 : Coup de foudre
* 1983 : Édith et Marcel
* 1982 : Le Grand Carnaval
* 1984 : La Septième Cible
* 1985 : Subway
* 1985 : Escalier C
* 1985 : On ne meurt que deux fois
* 1986 : Chère canaille
* 1986 : La Galette du roi
* 1986 : Suivez mon regard
* 1986 : États d'âme
* 1986 : Mort un dimanche de pluie
* 1986 : Rue du départ
* 1987 : L'Été en pente douce
* 1987 : Sale temps
* 1988 : Les Saisons du plaisir
* 1988 : Bonjour l'angoisse
* 1989 : Mes meilleurs copains
* 1990 : La Baule-les-Pins
* 1991 : La Tribu
* 1992 : Le Bal des casse-pieds
* 1992 : L'Homme de ma vie
* 1993 : Cuisine et dépendances
* 1994 : Perle rare
* 1994 : Bazooka
* 1994 : La Cité de la peur
* 1996 : Un air de famille
* 1997 : La Méthode
* 1997 : Didier
* 1997 : On connaît la chanson
* 1998 : Un dimanche matin à Marseille : Béranger
* 1998 : Place Vendôme
* 1999 : Peut-être
* 1999 : Kennedy et moi
* 2000 : Le Goût des autres
* 2002 : Une femme de ménage
* 2003 : Les Sentiments
* 2004 : Comme une image
* 2006 : Selon Charlie
* 2008 : Parlez-moi de la pluie
* 2009 : Adieu Gary
* 2011 : Avant l'aube
* 2012 : Cherchez Hortense
* 2013 : Au bout du conte
* 2015 : La Vie très privée de Monsieur Sim
* 2015 : Tout de suite maintenant

### Gidoilaria

* 1992 : Cuisine et dépendances
* 1992 : Smoking / No Smoking
* 1996 : Un air de famille
* 1997 : On connaît la chanson
* 1999 : Le Goût des autres
* 2004 : Comme une image
* 2008 : Parlez-moi de la pluie
* 2013 : Au bout du conte

## Kanpo estekak

* Datuak: Q981203
* Multimedia: Jean-Pierre Bacri / Q981203
# Jean-Pierre Chevènement

Jean-Pierre Chevènement (Belfort, 1939ko martxoaren 9a) Frantziako politikaria da. Frantziako Alderdi Sozialistako (PSF) kide egin zen 1964an, eta 1973az geroztik etengabe hautatu izan dute diputatu. Belforteko alkate ere bada 1983az geroztik. Mitterrand agintera heldu zenean (1981) Ikerkuntza eta Teknologia ministro izendatu zuen lehenbizi, eta Ikerkuntza eta Industriakoa (1982-1983), Hezkuntzakoa (1984-1986) eta Defentsakoa (1988) ondoren. Golkoko Gerra hasi zenean (1991) dimititu egin zuen, ez baitzetorren bat gai horretan Frantziako gobernuarekin. 1997an Barne ministro izendatu zuen Lionel Jospinek. Jakobino sutsua da, eta dimititu egin zuen 2000ko abuztuan, ez baitzetorren bat Korsikari autonomia legegilea ematearekin. Halaber, Iparraldean Euskal Departamendua sortzearen aurka azaldu izan da beti.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-11-30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q736502
* Multimedia: Jean-Pierre Chevènement / Q736502
# Jarrera (ikaslea)

Hezkuntzan, ikaslearen jarrera ikasle batek bere hezkuntza prozesuko prozedura, metodo eta eragile (irakaslea, ikaskideak, eskola, ...) eta ikasten diren jakintzagaiekiko iritzi eta jokaera da. Kontzeptu heterogeneo eta dimentsio aniztekoa da: motibazioa, ohiturak, baloreak eta afektibitatea barnehartzen ditu, besteak beste. XX. mendearen bukaerara arte ikaslearen jarrera ikasleari (eta bere familiari) soilik dagokiola uste izan bada ere, berrikitan ikaslearen jarrera curriculumaren atala bilakatu da, ikaslearen jarrerak ikasketa-prozesuaren pizgarri eta eragingarria delako eta, aldi berean, jarrera bera hezkuntza-prozesuaren ondorioa delako. Ildo horretatik, hezkuntzak jarrera positiboa sortu beharko luke ikaslearengan, gizartean modu egokian bizi dadin.

## Kanpo estekak

* Datuak: Q12260198
# Jarrera (psikologia)

Psikologia, jarrera pertsona edo talde batek beste pertsona, talde, iritzi edo objektu batekin duen balorazioa, aldekoa edo aurkakoa eta intentsitate batez. Hiru osagai motak eratzen dute zerbaitekiko jarrera: osagai kognitiboa, emozionala eta portaerazkoa (osagai kognitiboa eta emozionala azaltzeko modua).

## Kanpo estekak

* Jarrerak psikologian, Gizapedian.
# Jarrell (Texas)

Jarrell Texasko hiri bat da. Williamson konderrian kokatua dago. 2010ean 984 biztanle zituen, 5,78 kilometro koadrotan banatuta.

## Ikus, gainera

* Williamson konderria

## Kanpo estekak

* Datuak: Q1011901
* Multimedia: Jarrell, Texas / Q1011901
# Jarrettsville (Maryland)

Jarrettsville Ameriketako Estatu Batuetako erroldak esleitutako leku bat da. Harford konderrian dago, Maryland estatuan. 2.888 biztanle ditu, 22,430938 kilometro koadroko azaleran banatuta.

## Ikus, gainera

* Harford konderria

## Kanpo estekak

* Datuak: Q754932
* Multimedia: Jarrettsville, Maryland / Q754932
# Jarralta

Jarralta Sopuertako auzoetako bat da (Bizkaia), auzo nagusia den Mercadillotik hurbil dagoena. 255 metroko altueran dago Castaño auzoaren ondoan.

## Erreferentziak

* ↑ Euskal Onomastika Datutegia: Jarralta

## Kanpo estekak

* Sopuertako udal webgunea
* Datuak: Q12260197
# Jarrera (argipena)

Jarrera terminoak erabilera ezberdinak ditu:
* psikologian, jarrera jarduera edo ekintza bat burutzerakoan pertsona batek duen gogo, portaera edo motibazioa da;
* hezkuntza, jarrera ikasleek euren ikaskuntzan erakusten duten gogoa edo motibazioa da, ezagutza, gaitasun eta konpententzien eskuratzearekin batera ebaluatzen dena;
* sexu-jarrera edo koito-jarrera, bikote batek sexu harremanetan gorputzak lotzeko duen era.
# Jarrilleroak

Jarrilleroak Espainiako Alderdien Legea onartu ondoren Portugaleten sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 1.541 izan ziren boto nuluak, emandako botoen %5,08.

## Ikus, gainera

* Espainiako Alderdien Legea

## Kanpo estekak

* Datuak: Q12260199
# Jacek Dukaj

Jacek Józef Dukaj (Tarnów, 1974ko uztailaren 30a -) poloniar filosofoa, itzultzailea eta literatura fantastikoko idazlea da.

## Biografia

Filosofia ikasi zuen Krakóviako Jagellon Unibertsitatean. Urrezko galeoia (Złota galera) ipuina hamalau urte besterik ez zituela argitaratu zen 1990eko Nowa Fantastyka aldizkariko 2. zenbakian. Poloniako Literatura Fantastikoko Janusz A. Zajdel saria lau aldiz eman diote.

## Kanpo estekak

* Datuak: Q1067346
* Multimedia: Jacek Dukaj / Q1067346
# Jacek Krzynówek

Jacek Kamil Krzynówek (Kamiensk, 1976ko maiatzaren 15a) - poloniar futbol erdilari ohia da. VfL Wolfsburg futbol talde alemaniarrak 2006 urtean fitxatu zuen.
2009ko Apirilaren 1 arte Poloniako futbol selekzio nazionalarekin 96 aldiz jokatu du, 15 gol sartu ditu.

## Kirol ibilbidea

* - 1994: LZS Chrzanowice
* 1994-1996: RKS Radomsko
* 1996-1997: Rakow Czestochowa
* 1997-1999: GKS Belchatow
* 1999-2004: 1. FC Nuremberg
* 2004-2006: Bayer Leverkusen
* 2006-2009: VfL Wolfsburg
* 2009-2010: Hannover 96

## Kanpo loturak

* Jacek Krzynówek (90minut.pl)
* Datuak: Q249669
* Multimedia: Jacek Krzynówek / Q249669
# Jacek Kuroń

Jacek Jan Kuroń (Lwów, 1934ko martxoaren 3a - Varsovia, 2004ko ekainaren 17a) poloniar historialari eta politikaria izan zen.
Poloniako Herri Errepublikako oposizioko buruzagi demokratikoetako bat izan zen. Ezaguna izan zen Sobietar Batasunaren baitako gizarteak erreformatzen egindako ahaleginengatik. Poloniako Scouts Elkartean ekintzaile gisa hasi ondoren, Langileen Defentsarako Batzordea (KOR) sortu zuen Antoni Macierewiczekin batera. KOR geroago Solidarność-en sartu zen. 1982 eta 1984 bitartean kartzelan egon zen. Erregimen komunista erori ondoren, Lan eta Gizarte Politiketako ministroa izan zen.
* Datuak: Q55743
* Multimedia: Jacek Kuroń / Q55743
# Jacek Malczewski

Jacek Malczewski (Radom, Batzarreko Polonia, Errusiar Inperioa, 1854ko uztailaren 15a - Krakovia, 1929ko urriaren 8a) poloniar margolaria izan zen.
17 urterekin Krakoviara joan zen eta 1872an hezkuntza artistikoa jasotzen hasi zen. Besteak beste, Jan Matejkoren eskolak jaso zituen. 1876an Parisera joan zen urtebetez bere artea hobetzera. 1885etik 1916ra Paris, Munich eta Viena aldizka bisitatu zituen, Italia, Grezia eta Turkiara bidaiatu zuen eta espedizio arkeologikoetan parte hartu zuen.
Polonia Gaztea mugimendu patriotikoko kide izan zen eta poloniar sinbolismoaren aitatzat hartzen da. Garaiko estiloa Poloniako martirioaren gai historikoekin, independentziarako ideal erromantikoekin, greziar eta kristau mitologiarekin, ipuin herrikoiekin eta naturarekiko maitasunarekin uztartu zuen.
Rafał Malczewski margolariaren aita izan zen.

## Iruditegia

* Melankolia, 1894
* Hamlet poloniarra. Aleksander Wielopolskiren erretratua, 1903
* Kristoa eta emakume samariarra putzuan, 1910
* Tobias eta Parkak, 1912
* Zoriari buruzko tentazioa, 1904
* Bakante, ca. 1907
* Gurpil zoro, 1895-1897
* Bijilia Siberian, 1892,
* Aberria. Maria Balen erretratua, 1903
* Thanatos, ca. 1899
* Władysław Reymonten erretratua, 1905
* Presoak, 1883
* Autoerretratua biolinarekin, 1908
* Kristoa eta emakume samariarra, 1912
* Preludium, 1918
* Udaberria, 1909

## Kanpo estekak

* Datuak: Q448189
* Multimedia: Jacek Malczewski / Q448189
# Jacaré dos Homens

Jacaré dos Homens Brasilgo udalerri bat da, Alagoas estatuan kokatua. 5.083 biztanle ditu 149,501 km²ko eremuan.

## Ikus, gainera

* Alagoas

## Kanpo estekak

* Datuak: Q1816248
* Multimedia: Jacaré dos Homens / Q1816248
# Jacek Proć

Jacek Proć (Legnica, 1981eko irailaren 9a) arkularia da. Polonia ordezkatu zuen 2004ko Udako Olinpiar Jokoetan eta 2008ko Udako Olinpiar Jokoetan.

## Erreferentziak

* ↑ Jacek Proć

## Kanpo estekak

* Datuak: Q3360744
# Jachenau

Jachenau Alemaniako udalerria da. Bavariako estatuan kokatuta dago, [[Bad Tölz-Wolfratshausen (barrutia)|Bad Tölz-Wolfratshausen]] barrutian. 2014an 833 biztanle zituen 128,64 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q535418
* Multimedia: Jachenau / Q535418
# Jacarilla

Jacarilla (valentzieraz Xacarella) Valentziako Erkidegoko udalerria da, Baix Segura/Vega Baja eskualdean eta Alacanteko probintzian kokatua.
2009ko urtarrilaren 1eko erroldaren arabera 2.096 biztanle zituen.

## Ikus, gainera

* Alacanteko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1768912
* Multimedia: Jacarilla / Q1768912
# Jaci (São Paulo)

Jaci Brasilgo udalerri bat da, São Pauloko estatuan kokatua. 6.486 biztanle ditu 145,133 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1760848
* Multimedia: Jaci (São Paulo) / Q1760848
# Jacek Gilewski

Jacek Gilewski (Varsovia, 1969ko urtarrilaren 25a) arkularia da. Polonia ordezkatu zuen 1992ko Udako Olinpiar Jokoetan.

## Erreferentziak

* ↑ Jacek Gilewski
* ↑ Jacek GILEWSKI

## Kanpo estekak

* Datuak: Q11715292